Kristians Ērhofs

Kristians Ērhofs (; dzimis ) ir bijušais vācu hokejists, aizsargs, Vācijas hokeja izlases dalībnieks. Karjeras laikā aizvadījis 789 spēles dažādos Nacionālās hokeja līgas klubos. Izlases sastāvā izcīnījis 2018. gada olimpisko spēļu sudraba medaļu.

 Spēlētāja karjera 
2001. gada NHL draftā viņu Sanhosē "Sharks" izvēlējās ar kopējo 106. kārtas numuru.

Pirms karjeras NHL viņš spēlēja vairāku Vācijas līgu klubos, tai skaitā DEL līgas Krēfeldes "Pinguine" kluba sastāvā. 2003. gadā K. Ērhofs kļuva par Vācijas čempionu kluba sastāvā. 2003.—2004. gada sezonā viņš pārcēlās uz Ziemeļameriku. Pirmo pusotru sezonu viņš aizvadīja AHL līgas Klīvlendas "Barons" kluba sastāvā, 2005.—2006. gada sezonā viņš pievienojās "Sharks" klubam. 2009. gada augustā vācu hokejists tika aizmainīts uz Vankūveras "Canucks", taču 2011. gada vasarā pievienojās Bufalo "Sabres" sastāvam.

2012.—2013. gada NHL lokauta laikā Ērhofs spēlēja Krēfeldes "Pinguine" rindās. 2014. gada vasarā pievienojās Pitsburgas "Penguins", taču gadu vēlāk noslēdza viena gada līgumu ar Losandželosas "Kings". 2015.—16. gada sezonas gaitā tika aizmainīts uz Čikāgas "Blackhawks". Oktobrī uz pārbaudes laiku pievienojās Bostonas "Bruins", taču līgums ar Ērhofu netika noslēgts un viņš atgriezās Vācijas hokeja līgā, pievienojoties Ķelnes "Haie". "Haie" rindās aizvadīja divas sezonas, līdz 2018. gada martā paziņoja par karjeras beigšanu.

Vācijas izlases sastāvā ir spēlējis četrās Olimpiskajās spēlēs (2002, 2006, 2010, 2018), septiņos Pasaules čempionātos (2002, 2003, 2005, 2010, 2013, 2016, 2017), kā arī 2004. gada Pasaules kausā.

 Ārējās saites 

 NHL profils 
 The Internet Hockey Database profils 

Kategorija:1982. gadā dzimušie
Kategorija:Vācijas hokejisti
Kategorija:Sanhosē "Sharks" spēlētāji
Kategorija:Vankūveras "Canucks" spēlētāji
Kategorija:Bufalo "Sabres" spēlētāji
Kategorija:Pitsburgas "Penguins" spēlētāji
Kategorija:Losandželosas "Kings" spēlētāji
Kategorija:Čikāgas "Blackhawks" spēlētāji
Kategorija:Hokejisti 2002. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:Vācijas hokeja līgas čempioni
Kategorija:Hokejisti 2018. gada ziemas olimpiskajās spēlēs
Kategorija:Krēfeldes "Pinguine" spēlētāji
Kategorija:Ziemeļreinā-Vestfālenē dzimušie
Kategorija:2018. gada ziemas olimpisko spēļu medaļnieki
Kategorija:Olimpiskie sudraba medaļnieki hokejā
Kategorija:Vācijas olimpiskie sudraba medaļnieki